
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 27.07.2026.)
Aicinām anotācijas 1.3. sadaļā “Pašreizējā situācija” pārbaudīt un precizēt informāciju par nekustamajam īpašumam “Rindzeles narkomānu rehabilitācijas centrs” norādītajiem apgrūtinājumiem, nodrošinot tās atbilstību Nekustamā īpašuma valsts kadastra informācijas sistēmā reģistrētajiem datiem.

Pamatojums:
Nekustamā īpašuma valsts kadastra informācijas sistēmas izdrukā ir norādīti apgrūtinājumi, kas anotācijā nav atspoguļoti pilnībā. Atbilstoši Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” 2. punktam minētā informācija ietverama anotācijā.

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 27.07.2026.)
Tiesiskai skaidrībai aicinām precizēt anotācijas 1.3. sadaļā “Pašreizējā situācija”  ietverto informāciju par normatīvajiem aktiem, kuri būs saistoši nekustamā īpašuma “Rindzeles narkomānu rehabilitācijas centrs” jaunajam ieguvējam.

Pamatojums:
Tā kā nekustamā īpašuma “Rindzeles narkomānu rehabilitācijas centrs” sastāvā tiek atsavināta arī meža zeme 0,98 ha platībā, nekustamā īpašuma ieguvējam būs saistošs Meža likums. Savukārt, ņemot vērā, ka Nekustamā īpašuma valsts kadastra informācijas sistēmā minētajam nekustamajam īpašumam reģistrēta aizsargājama koka (dižkoka) teritorija 0,1135 ha platībā, ieguvējam būs jāievēro arī likuma “Par īpaši aizsargājamām dabas teritorijām” un Ministru kabineta 2010. gada 16. marta noteikumu Nr. 264 “Īpaši aizsargājamo dabas teritoriju vispārējie aizsardzības un izmantošanas noteikumi” prasības.

	3.
	Anotācija (ex-ante)
1.6. Cita informācija
	Priekšlikums (TM - 27.07.2026.)
Tiesiskās skaidrības nodrošināšanai aicinām anotācijas 1.6. sadaļu “Cita informācija” papildināt ar skaidrojumu par Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 12. punkta piemērošanu, tādējādi ietverot informāciju par kārtību, kādā tiek noskaidrota citu valsts iestāžu, valsts kapitālsabiedrību, atvasinātu publisku personu vai to iestāžu vajadzība pēc atsavināmajiem valsts nekustamajiem īpašumiem.

Pamatojums:
Atbilstoši Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 12. punktam, lai noskaidrotu, vai atsavināmie valsts nekustamie īpašumi nav nepieciešami citas valsts iestādes, valsts kapitālsabiedrības, atvasinātas publiskas personas vai tās iestādes funkciju nodrošināšanai, Ministru kabineta rīkojuma projektu izsludina Vienotajā tiesību aktu projektu izstrādes un saskaņošanas portālā. Ja divu nedēļu laikā pēc rīkojuma projekta izsludināšanas neviena no minētajām institūcijām rīkojuma projektā norādītos nekustamos īpašumus nepieprasa valsts pārvaldes funkciju nodrošināšanai, tos var atsavināt likumā noteiktajā kārtībā.

